Diari Oficial de la Generalitat Valenciana


Sumari del DOGV 3972, del 03-04-2001 (2001/2959)

Informació pública de l'alternativa tècnica del programa per al desenvolupament de l'actuació integrada de la unitat d'execució 1(A) del sector Pinomar (Xàbia - Alacant).
--------------------------------------------------------------------------------------------------------------------------------------------------------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2959


Organisme emissor
:   Nestogual, SL

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada de la unitat d'execució 1(A) del sector Pinomar (Xàbia - Alacant). [2001/Q2959]
  
La mercantil Nestogual, SL, amb el codi d'identificació fiscal número I13716661 i domicili a València, Gran Via de Ferran el Catòlic, 76, entresòl, porta 5a, en compliment del que s'estableix en l'article 48 de la Llei 6/1994, de 15 de novembre, de la Generalitat Valenciana (LRAU), pel que fa al procediment simplifica a instància d'un particular, fa públic que ha formulat una alternativa tècnica de programa per al desenvolupament d'una actuació integrada de la unitat d'execució 1 (A), del sector Pinomar, del Pla General d'Ordenació Urbana de Xàbia, que s'acompanya d'avantprojecte d'urbanització i de projecte de redelimitació, i que aquests documents se sotmeten a informació pública pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana (DOGV). Aquesta alternativa tècnica té per objecte la programació dels terrenys inclosos en el seu àmbit d'actuació.
  
L'alternativa tècnica de programa i els documents annexos d'aquesta (avantprojecte d'urbanització i projecte de redelimitació) s'han protocol·litzat a la Notaria del senyor Antonio Jiménez Clar, situada a Xàbia, carrer de l'Historiador Chabàs, número 1, i resten sotmesos a informació pública pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana (DOGV). Durant aquest termini qualsevol persona podrà comparéixer a la notaria esmentada, en dia hàbil i entre les 10.00 i les 14.00 hores, i sol·licitar que se li exhibisca aquesta o obtenir una còpia de l'acta de protocol·lització dels documents esmentats.
  
Així mateix, es fa constar que una còpia d'aquesta documentació s'ha dipositat a l'Ajuntament de Xàbia, plaça de l'Església, número 4, de Xàbia, de conformitat amb el que s'estableix en l'article 48.1.a de la LRAU, a fi de possibilitar la consulta en aquesta ajuntament de les actuacions derivades de la documentació presentada, i de presentar davant d'aquest tant al·legacions com alternatives tècniques en competència amb l'exposada dins del termini d'exposició al públic. Si durant els 10 primers dies del termini a què es fa referència, qualsevol podrà sol·licitar, davant l'Ajuntament de Xàbia, una pròrroga d'aquest per uns altres 20 dies, amb la finalitat de presentar una altra alternativa tècnica substancialment distinta a la que s'anuncia ací i en competència amb aquella.
  
Es fa saber a les persones interessades que, una vegada conclòs el període d'informació pública, i durant els cinc dies següents, es podran formular proposicions juridicoeconòmiques, en plica tancada, davant l'Ajuntament de Xàbia per a licitar per l'adjudicació del programa en relació amb qualsevol de les alternatives tècniques presentades en competència. Una vegada finalitzat aquest segon termini, el següent dia hàbil al cinqué, tret de si és dissabte, en aquest cas caldrà entendre el dia hàbil posterior, tindran lloc l'acte públic d'obertura de pliques a l'Ajuntament de Xàbia.
  
Es fa constar expressament que aquest anunci es publica igualment a l'efecte establit en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, per a les persones interessades que siguen desconegudes o amb el domicili ignorat.
  
Els titulars desconeguts són a aquests efectes els relacionats a continuació mitjançant les referències cadastrals:
  
4833302BC5943S 4933009BC5943S 5233222YH5953S
  
4834707BC5943S 4933311BC5943S
  
4834708BC5943S 5033005BC5943S
  
4933006BC5943S 5033321BC5953S